Ontsnapping – WoordNoot
29 Mei 2019 28 Mei 2019 woordnoot
Ek kontak vir Scrapy en vra of sy nie haar elonmusk vliegmasjien vir my wil stuur nie…ek sal betaal maar ek moet nou ontsnap. Sy stuur daai masjien. Dankie Scrapy!
Ek pak my valise teen die spoed van wit lig. Voor die son opkom wil ek in Rebusfontein wees. Daardie oase waar ek net kan wees. Ek kan Vuurvliegie nog nie genoeg bedank vir die skepping van hierdie veilge hawe nie. Ek moet iets vir haar doen. Iets om so baie dankie te sê. Miskien kry ek op Rebusfontein die regte idee.
Ek stoot die groen deurtjie van my huisie oop. En ek haal ASEM! Diep asem. Dis SO goed om tuis te kom. Ek maak heel eerste al die deure en vensters oop sodat die oggendwindjie kan deurwaai. Hier is niks spinnerakke wat moet wegwaai nie. Ek gaan sit my valise in my kamer neer. My groen kamer waar die waters van rus vloei. Daar is ‘n kloppie aan die deur? Is hier nog ‘n Towerin wat kom asem skep, wonder ek. Daar is niemand nie, maar daar staan ‘n mandjie voor die deur. Ek loop nader en begin sommer huil! Dis ‘n Bengal, ‘n baba Bengal katjie! Ek begeer al solank enetjie en hier …..
Sy moet ‘n naam kry! Ek sal die ander Towerinne vra om my te help om die mooiste naam vir haar uit te dink! Ek tel MY kat uit die mandjie en dra haar rond. Twintig jaar. Dis ‘n leeftyd! Ek het my eie kat na 20 jaar. Ek voel hoe ‘n snaar los raak. Ek gaan staan voor my outydse radio met sy regtige, egtige speakers. En ek soek na die CD van Shakin Stevens. Kort voor lank weergalm die klanke van “Green door” oor die radio! Ek en kat dans saam, ons gooi ons lywe rond. Nog ‘n snaar skiet! Ek los die radio aan. Die een na die nader van my gunsteling liedjies speel. Kliphard, maar dit sal niemand pla nie, want die atmosfeer wat my huisie toevou, is klankdig. Net ekke hoor my eie musiek.
Later raak ek honger. Kat het haar magie volgesuip aan die regte plaasmelk en lê op die vensterbank in die kombuis en was haar gesiggie. Ek maak my yskas oop. En haal al die kosse uit wat ek van hou. Ryk lasagne met ‘n bloukaasslaai. Suurlemoen meringue vir nagereg. Die kas in die eetkamer het my gunsteling drinkgoed in. Droë sjampanje. Droë wit wyn. ‘n Paar bottels droë rooi. Pink gin en tonic.
Heelwat later is dit tyd om te gaan bad. In Rebusfontein is die weer mos soos dit was in die tuin van Eden. Perfek. Tyd om kerse aan te steek en die boek en glas wyn saam te vat.
En nog ‘n snaar skiet. Ek is so bly dat my huisie internet, wifi en selfoon opvangs bestand is. Ek hoor niks van “buite” af nie. Ek dink my selfoon lê in die kombuis van die huis. My laptop staan nog daar in die studeerkamer. Dit gaan bietjie konsternasie afgee.
Dis al baie laat as ek die bedliggie in my kamer afsit. Ek het gelees en gelees en ek kan nou gaan slaap sonder enige hoofpyn. Dit moet die vars lug wees en die vrede wat maak dat ek vanaand vir die eerste keer in weke hoofpyn vry is. As jy vat ek het nie eers my leesbril opgesit nie! Geen gekreun, gesteun of gesnork nie of geluide van ambulanse wat op die snelweg heen en weer jaag nie. Of motors wat op en af ry na wie weet waar ook al hulle daai tyd van die nag heenfoeter nie. Net die lieflike gepurr van ‘n baie tevrede kat.
Dis die sagte reuk van die gesnyde rose wat in my tuintjie groei en nou die huisie vol staan, wat soos narkose op my inwerk. Voor ek heeltemal aan die slaap raak, skiet die laaste snaar.
Ek sal more gaan kyk of hier nog iemand is…..vir nou is ek eers salig tevrede….
Previous Notas uit ‘n logboek: Vyf
29 Mei 2019 om 10:27 vm
Rebusfontein is voorwaar ‘n rustige plek ek het my heeltemal misgis met die mooi plek en sal voorwaar ‘n dag opsy moet sit, en behoorlik begin lees aan almal se blogs rondom Rebusfontein.
29 Mei 2019 om 10:36 vm
Wil jy nie ook ‘n huisie in Rebusfontein betrek nie? Ek dink nr 16 staan nog oop.
29 Mei 2019 om 6:39 nm
Ek dink ek moet verseker maar dan sal ek my moet gedra geen negatiwiteit daar nie. 💖💖 Rebusfontien klink soos ‘n plek waar my hart voorwaar vrede sal kry.
29 Mei 2019 om 6:56 nm
O jy sal nie spyt wees nie….die inwoners daar beskik oor die gawe om die n-woord met een kwinkslag weg te toor
31 Mei 2019 om 5:26 vm
29 Mei 2019 om 10:19 nm
Kry jou skeutel daar by Vurige Vuurvliegie. Ons sal bly wees oor jou.
31 Mei 2019 om 5:25 vm
Auwh – Vuurvliegie mag my dalk as die mees onbetrokke persoon op Rebusfontein ervaar en my dan uit die huis skop. Maar ek is goed met skoonmaak, ek leen nie geld by mense nie – behalwe die bank, dit is amper netso erg vir my om by die bank te leen, ek steel nie en eintlik is ek baie stil veral as ek aan die skrop is want dit is my manier om my gedagtes te orden en my stressvlakke te verlaagm terwyl ek na preke en getuienisse luister xx
31 Mei 2019 om 5:30 vm
Nee wat, Vuurvliegie sal jou nie uitgooi nie. Ons ander ook nie. 😁
Ag, hoe lekker. 😁
29 Mei 2019 om 11:10 vm
Sonell is in NOmmer 16. So Nommer 17 wag. Skryf oor jou intrek toe, Hier blok Ek!
29 Mei 2019 om 1:43 nm
Is Sonel nie in nommer 15 nie? Wie woon dan nou daar – ek het nou die aand so lekker daar gekuier en nou weet ek nie eens by WIE ek gekuier het nie.
29 Mei 2019 om 1:45 nm
O genade, ek is deurmekaar. Sorry, sorry. Ek is 14, Sonell 15. Skuus ouens. Blameer die gemmerbrandewyn.🤗🙈🙊
29 Mei 2019 om 1:49 nm
Jippie!!! Hier kom nog gesiggies by…
29 Mei 2019 om 1:53 nm
Ek dog jy voel beter? Hoekom nog gemmerbrandewyn? As dit net vir die lekkerte is, is dit oukei.
29 Mei 2019 om 1:58 nm
Is in my boereraatdoepa😉My stembande is traag…..maar als oukei.
31 Mei 2019 om 4:36 nm
Hester is jy seker dit was ‘n vlees en bloed mens by wie jy gekuier het?
1 Junie 2019 om 8:21 vm
Ek het darem so gedink, haha, maar Vuurvliegie sê Sonel woon wel in no 15 – haar somme het deurmekaar geraak.
1 Junie 2019 om 8:27 vm
Verbaas my nie. Ek het al begin dink om dagboek te hou van wie bly waar en wie doen wat met die klomp towerinne en hulle kaskenades. En dan ook wat met die werklike mense in hulle lewens aangaan.
1 Junie 2019 om 8:42 vm
Ek het begin met so ‘n kaart, net om te onthou wie bly waar, wie het ‘n buitetoilet en so aan, maar so deur die loop van die maand het ek ‘n bietjie agter geraak. Dalk moet ek weer opdateer.
WoordNoot, gelukkig is die langtafelkuier amper verby, so daar is weer rus en vrede op Rebusfontein. 😉
29 Mei 2019 om 12:11 nm
Ek het nou heerlik in my verbeelding saam met jou ontsnap, en sommer bietjie van jou lekkerte ingeneem. Jou groen kamer is so jy. En jou kat, na 20 jaar se wag verdien jy haar!
29 Mei 2019 om 1:05 nm
Dankie dat jy saam kom kuier het……
29 Mei 2019 om 1:40 nm
Ek is bly Scrapy kon vir jou haar vliegmasjien stuur en dat jy nou rustig in Rebusfontein is. Jou kieterkat is tog te mooi en ek dink julle gaan lekker daar bly. Ma sê dis nou pure toeval dat jy Shakin’ Stevens luister want jy doen ook nou. Sy is mal oor sy musiek ook. Ek lê onder haar stoel en ruk my lyf rond saam met die musiek. 😀
Dis ‘n pragtige huisie waar jy jou intrek geneem het. Geniet. 😊
29 Mei 2019 om 1:41 nm
Ag jou ma is n vrou so na my hart!! Pasop vir te veel ruk en rol…dis verslawend!!😘
Hahahaha! Te laat gewaarsku. 😅🤣
29 Mei 2019 om 1:42 nm
Dis paradys daardie. Bly net daar, ek is op pad. Ek gaan daar op my vlot sit wat VirgoC vir my gegee het en klippies in die water gooi vir elke dag van Mei wat my so frustreer het. Dis ‘n pragtige ou katjie.
Ek wag…ek sal so lank vir jou klippies optel…
29 Mei 2019 om 1:51 nm
Dankie, jy’s gaaf.
29 Mei 2019 om 2:23 nm
Jy sien!! Mens het ‘n plekkie nodig waar jy skoene kan uitskop en asemhaal….bly jy kan nou ontspan
29 Mei 2019 om 2:44 nm
Ag dis nou lekker! Daardie pragtige katjie is ‘n waardige toevoeging tot Rebusfontein se katbevolking. (Ek hoor die Bengals is nogal woelig!)
29 Mei 2019 om 3:40 nm
Hulle is soos honde…speel soos n hond. Dis hoekom ek so een wou hê
30 Mei 2019 om 5:41 vm
Jy skets Rebusfontein as die lekkerste ontsnapplek…dis waar ek ook nou wil wees. Pragtig geskryf!
30 Mei 2019 om 5:43 vm
Ek sit op my stoep…jpu glas staan voor my….
30 Mei 2019 om 8:35 vm
Ontsnap so lank en soveel jy wil. Rebusfontein is beslis die plek om te herlaai.
31 Mei 2019 om 4:41 nm
Ai, ai dit klink salig!!! Dis nou totdat chaos uitgebreek en jy vuur en vlam agter Bengal moes aanhardloop.
31 Mei 2019 om 5:32 nm
Kan mens so iets aan jouself doen??